ዜጎች ማንኛውም ነገር በራሳቸው አቅም እና እውቀት ቢሰሩ ተመራጭ ነው። ነገር ግን አንዳንድ በራስ አቅም ለመስራት የሚያዳግቱ ወይም ድጋፍ የሚያስፈልጋቸው ጉዳዮች ይኖራሉ። ዘመኑ ደግሞ የአለም ህዝቦች ትስስራቸውን በከፍተኛ ፍጥነት የሚያሳድጉበት ስለሆነ ከአለም ህዝቦች መማሩ ክፋቱ አልታየኝም። ነገር ግን የኛ ሀገር ሊቃውንትና ጠቢባን የሚያስተላልፉትን እውቀትም በተገቢው መንገድ መያዝ ግዴታችን ነው። ሊቃውንቶቻችንም አለም የደረሰበት የእውቀት ጫፍ ግምት ውስጥ በማስገባት በምክንያት የተደገፉ ሳይንሳዊ ውጤቶች ካቀረቡ አሁኑ ትውልድ ተቀባይነታቸው እየጨመረ እንደሚመጣ አልጠራጠርም። የአያት የቅድመ አያት...እውቀት አሁን ላለውና ለተተኪ ትውልድ የማስተላለፍ ግዴታ ግን የሁሉም ኢትዮፕያዊ ነው።
